Ærøskøbing den 7. oktober 2021

**Referat af ekstraordinær generalforsamling i Ærø Rideklub, Vråvejen 16 den 7. oktober 2021 kl 19**

**1. Valg af dirigent**

Linda Storgaard blev valgt som dirigent og konstaterede, at generalforsamlingen var blevet rettidigt varslet om tid og sted. Der var ingen bemærkninger til dagsordenen.

**2. Behandling af indkomne forslag**

Diana Lindahl har stillet forslag om vedtægtsændring. Forslaget er sendt rettidigt og behandlet på den ordinære generalforsamling den 14. september, hvor mere end 2/3 af de fremmødte stemte for forslaget, men da mindre end halvdelen af klubbens medlemmer gav fremmøde kan forslaget jf klubbens vedtægter ikke besluttes endeligt på den ordinære generalforsamling. Forslaget blev derfor fremlagt til behandling på denne ekstraordinær generalforsamling. Det blev foreslået at:

§8 BESTYRELSE

*Klubbens anliggender varetages af en på den ordinære generalforsamling valgt bestyrelse på mindst 7 medlemmer, der alle skal være fyldt 18 år. Bestyrelsen konstituerer sig selv med formand, næstformand, kasserer og sekretær. Bestyrelsesmedlemmerne vælges for 2 år ad gangen og afgår efter tur med henholdsvis 3 medlemmer og 4 medlemmer, og i de første 2 år efter vedtagelse af disse vedtægter efter lodtrækning.*

ændres til:

§8 BESTYRELSE

*Klubbens anliggender varetages af en på den ordinære generalforsamling valgt bestyrelse på 5 medlemmer, der alle skal være fyldt 18 år. Bestyrelsen konstituerer sig selv med formand, næstformand, kasserer og sekretær. Bestyrelsesmedlemmerne vælges for en toårig periode således, at 3 er valgbare i ulige år og 2 er valgbare i lige år.*

12 af de 14 fremmødte stemte for forslaget, hvilket er en majoritet på mere end 2/3 af de fremmødte og vedtægtsændringen blev vedtaget. Ændringen sendes til Dansk Rideforbunds (DRF) godkendelse.

**3. Valg af bestyrelsesmedlemmer**

Under forudsætning af vedtægtsændringen bliver godkendt af DRF, er der valgt 3 nye bestyrelsesmedlemmer.

Lotte Norrild, Arne Thygesen og Sara-Louise Spedtsberg Dokkedahl stillede op som kandidater til bestyrelsen og blev enstemmigt valgt ind af den ekstraordinære generalforsamling. Des foruden består bestyrelsen af Diana Lindahl og Linda Storgaard.

**4. Valg af suppleanter**

Under forudsætning af vedtægtsændringen bliver godkendt af DRF, er der valgt 2 nye suppleanter til bestyrelsen.

Maria Fynsk Norup og Majken Mikkelsen stillede op som kandidater til bestyrelsen og blev enstemmigt valgt ind af den ekstraordinære generalforsamling.

**5. Valg af revisorer og -suppleant**

Ulrik Lassen og Klaus Fynsk blev valgt som revisorer og Camilla Jørvad som revisor suppleant

**6. Eventuelt**

Der blev luftet en idé om at nedsætte et stævne udvalg uden for bestyrelsen.

Der blev rekrutteret en masse hjælpere til stævnet den førstkommende weekend.

Der blev annonceret om et loppemarked tirsdag i efterårsferien den 19. okt. kl. 10-14